Turkiya futbol federatsiyasi boshqarmasi a’zolari ketma-ket tekshiruvlardan keyin iste’fo berdi

Turkiya futbol federatsiyasi boshqarmasi a’zolari mamlakatdagi davlat to‘ntarishiga urinishdan so‘ng rejadan tashqari xavfsizlik tekshiruvlari ustma-ust olib borilayotgani natijasida iste’fo berdi, deb yozadi “TASS” tashkilot matbuot xizmatiga tayanib.

Ta’kidlanishicha, Turkiya futbol federatsiyasidagilar kuch tuzilmalariga barcha xodimlar haqida to‘liq ma’lumot taqdim etishiga to‘g‘ri kelgach, shunday qaror qabul qildi.
16-iyulga o‘tar kechasi Turkiyada isyonchilar guruhi harbiy to‘ntarishni amalga oshirishga urindi. Asosiy nizolar Anqara va Istanbulda bo‘lib o‘tdi. Mamlakat rahbariyati fitna bartaraf etilganini e’lon qildi. So‘nggi ma’lumotlarga ko‘ra, 246 kishi halok bo‘ldi, 2000 dan ortiq kishi yaralandi.